MŰSZAKI TARTALOM

RENDEZVÉNYKÖZPONT

2700 CEGLÉD, MALOM TÉR 3., 5012/3 HRSZ.

alatti létesítmény épületgépészeti kivitelezése

II. ütem

**1. Előzmények**

Az egykori tornacsarnokot és a kiszolgáló helyiségeket magába foglaló épületet évek óta más

funkcióra használják. A három traktusú épület egyik oldalsó szárnyát bérbe vette egy vállalkozás, a

többi részt raktározásra használták. Az épület jobb kihasználása érdekében az üzemeltető a teljes

felújítással járó funkcionális átalakítás mellet döntött, aminek keretében irodák, irattár,

rendezvényterem, melegítő konyha és vizesblokkok kerülnek kialakításra. Az átalakítás a bérleményt

minimális mértékben érinti. Az átalakítással érintett épület a megbízó irodaépületével együtt egy

önálló ingatlanon helyezkedik el, az épületek közmű ellátása közös fő mérőkről biztosított. Minden

közmű megfelelő kapacitással rendelkezésre áll.

Az épület gázellátása már megoldott, a meglévő gázkazán rendelkezik a szükséges teljesítmény

tartalékkal.

**2. Központi fűtés - hűtés**

A kivitelezés során a fűtési rendszer működésben az épületet három részből áll: a bérleményre, melynek fűtési rendszere lényegében a meglévő marad, az üzemeltető által használt épületrésznek a hűtést nem igénylő részére, melybe radiátor hőleadókat terveztünk, és hűtést igénylő épületrészre, melyben klímakonvektorok kerülnek beépítésre. Mindhárom logikai egység önálló fűtési körként lesz kialakítva időjárás követő szabályozással, önálló hőmérséklet szabályozással és időprogrammal. A korrekt elszámolhatóság érdekében a bérlemény fogyasztását ultrahangos hmennyiség mérő méri.

További önálló hidraulikus körként kerül kiépítésre a tervezett hővisszanyerős szellőző melegvizes

utófűtője és a HMV tároló töltő köre.

Az I. ütemben a fűtési – hűtési rendszer aljzat alatti alapvezetékei kerültek kialakításra.

A II. ütemben az alábbi feladatokat kell elvégezni:

* levegő – víz rendszerű hőszivattyúk kültéri és beltéri egységeinek telepítése (összesen 3 db)
* hőközponti szerelvények beépítése, csővezetékek szerelése
* klímakonvektorok és radiátorok felszerelése szerelvényeikkel együtt
* csővezetékek hőszigetelése

**3. Víz – csatorna szerelés**

A tervezett vizes helyiségek HMV igényét a tervezett indirekt fűtésű tároló fogja ellátni, melybe

beépítésre kerül egy elektromos fűtőpatron, mely a kazán meghibásodása esetén biztosítani fogja a

HMV előállítását.

A meglévő indirekt tároló és a tervezett csapolók jelentős távolsága miatt cirkulációs rendszert

kell kiépíteni. A cirkulációs vezeték egyes ágaiba cirkulációs beszabályozó szelep kerül beépítésre.

Az elkészült rendszert jól át kell mosni, minden végpontról mintát kell venni, melyet a területileg

illetékes ÁNTSZ irodával be kell vizsgáltatni.

A vizes berendezési tárgyak elé tartalék elzáró szerelvényeket, csempeszelepeket illetve

sarokszelepeket kell beépíteni a szakaszolhatóság érdekében.

Az I. ütemben a víz - csatorna rendszer aljzat alatti alapvezetékei kerültek kialakításra.

A II. ütemben az alábbi feladatokat kell elvégezni:

* indirekt fűtésű tároló telepítése
* vizes berendezési tárgyak és szerelvényeinek felszerelése
* vízhálózat fertőtlenítése, negatív vízminta beszerzése

**4. Gázellátás**

Az épületgépészeti rendszer átalakítása nem érinti a földgáz ellátó rendszert.

**5. Szellőzés**

Az épület két oldalsó szárnyában a rajzokon jelölt helyiségekben egycsöves elszívásos

szellőzőrendszer létesül, ablakba építhető légbevezető elemekkel és ajtórácsokkal. A tervezett

ventilátorok időzítő áramkörrel felszerelt típusok, így a világítás felkapcsolása indítja a ventilátort,

majd a világítás lekapcsolását követően a beállított időtartamig még mőködik az elszívás.

A melegítő konyhában a tűzhelyek fölé páraelszívókat kell szerelni.

A tető vízszigetelésének megóvása érdekében minden légcsatorna az épület homlokzatán keresztül

vezetjük ki az elszívó és befúvó légcsatorna hálózatot.

A rendezvényteremben és az irodákban hővisszanyerős szellőzőrendszer létesül.

A szabadból történő beszívást és kifúvást végző légcsatorna ágakba a faláttöréshez a lehető legközelebb elektromos visszacsapó szelepeket kell beépíteni, melyeknek a szellőzőgép üzemszünetében zárt állásban kell lenniük. A beszívó ágat a páralecsapódás elkerülése

érdekében párazáró szigeteléssel kell ellátni. A tervezett szellőzőgép elektromos előfűtővel és melegvizes utófűtővel van felszerelve.

Az irodákban falba építhető decentralizált hővisszanyerős szellőző készülékek kerülnek beépítésre.

A II. ütemben az alábbi feladatokat kell elvégezni:

* elszívó és befúvó légcsatorna hálózatok kiépítése
* egyedi elszívó ventilátorok felszerelése
* hővisszanyerős központi szellőzőgép telepítése
* befúvó- és elszívó légtechnikai elemek felszerelése
* decentralizált hővisszanyerős szellőző készülékek